**POVESTEA GRUPULUI**

Pentru noi SOS SATELE COPIILOR înseamna şansa la o familie, la o viaţă frumoasa şi plină de speranţe. Aici ne-am descoperit pe noi înşine, am descoperit acea familie iubitoare cu fraţi şi o mamă. Când spunem “ MAMA” ne gândim la persoana care ne-a îndrumat spre primii paşi în viaţă, care s-a dedicat pentru noi şi care ne-a crescut cum a ştiut ea mai bine.

Pentru asta îi mulţumim şi o iubim foarte mult. Le mulţumim si celorlalte personae care ne sprijină în ceea ce facem.

**VASI**

„O SCHIMBARE ÎN VIAŢĂ”

Viaţa mea începe cam aşa… mama mea m-a abandonat la vârsta de 3 ani, iar până la 7 ani am fost în maternitate la o familie. La 7 ani până la 12 ani am fost la Orlat. Acolo m-am obişnuit, mi-am făcut prieteni, o gaşcă cu care stăteam în fiecare zi.

Viaţa mea s-a schimbat odata cu venirea în Cisnădie la SOS SARELE COPIILOR. Mi-a fost greu la început să ma obişnuiesc deoarece eram învăţată cu programul de la Orlat, dar încet, încet m-am adaptat. Am cunoscut alte persoane şi mi-am făcut prieteni noi.

Am făcut o schimbare, îmi place foarte mult şi susţin că toţi copii care se află la SOS au un mare noroc.

**ELA**

„ŞANSA LA O VIAŢĂ LINIŞTITĂ”

La vârsta de 1 an am fost abandonată la un centru timp de 4 ani. Acolo era destul de grea viaţa deoarece nimeni nu ne băga în seamă, eram pedepsiţi pe nedrept şi sufeream mult. Dar într-o bună zi, am fost într-un loc minunat unde am cunoscut persoane noi, o căsuţă cu alţi copii cu care am format legaturi de prietenii, ba chiar de fraţii şi însfârşit o MAMĂ.

Mă bucur enorm de mult că sunt de 9 ani în